MBKET มั่นใจปีนี้กำไรโต 15% ตั้งเป้ามาร์เก็ตแชร์เพิ่มเป็น 10%
MBKET มั่นใจปีนี้กำไรโต 15% หลังธุรกิจ IB-วอลุ่มตลาดรวมดีขึ้น ตั้งเป้ามาร์เก็ตแชร์เพิ่มเป็น 9-10%
29 มี.ค. 2560

นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET เปิดเผยว่า บริษัทตั้งเป้ากำไรสุทธิปีนี้จะเติบโต 10-15% จากปีก่อนที่มีกำไร 974 ล้านบาท ซึ่งเป็นไปตามการเติบโตของรายได้ที่มั่นใจว่าจะเติบโตได้ตามเป้าหมายที่ไม่ต่ำกว่า 15% พร้อมตั้งเป้าส่วนแบ่งตลาด (มาร์เก็ตแชร์) ที่ 9-10% จากปัจจุบันที่ 8.80% ยังคงเป็นอันดับ 1 ในอุตสาหกรรม
ด้านสายงานวาณิชธนกิจ (IB) ปัจจุบันบันบริษัทรับงานเป็นที่ปรึกษาการระดมทุนผ่านการเสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) ราว 5-6 ดีล ก่อนหน้านี้บริษัททำสำเร็จไปแล้ว 2 ดีล ซึ่งอยู่ระหว่างเตรียมพร้อมที่จะเปิดการซื้อขายวันแรกในเดือน เม.ย. โดยในส่วนที่เหลือคาดว่าจะเข้าจดทะเบียนได้ในปีนี้
“นอกจากการรักษามาร์เก็ตแชร์แล้ว ในปีนี้แนวโน้มปริมาณการซื้อขายของตลาดหุ้นไทยยังอยู่ในระดับสูง ซึ่งจะทำให้รายได้จากธุรกิจนายหน้าซื้อขายหุ้นมีการเติบโต นอกจากนี้ในส่วนของธุรกิจ IB ก็ยังคงมีการเติบโตอย่างต่อเนื่อง และในปีนี้ถือว่าเป็นปีที่ดีของธุรกิจ IB อีกด้วย”นายมนตรี กล่าว